Na temelju članka 32. Statuta Općine Matulji (“Službene novine Primorsko- goranske županije” broj 26/09,38/09, 8/13, 17/14, 29/14, 4/15 i 39/15), Općinsko vijeće Općine Matulji na sjednici održanoj dana 15. rujna 2016. donosi slijedeću:

**ODLUKU**

**o izmjenama i dopunama Odluke**

**o stipendiranju učenika srednjih škola**

Članak 1.

U Odluci o stipendiranju učenika srednjih škola („Službene novine Primorsko-goranske županije“ broj 35/10 i 41/10) u članku 9. stavku 2. alineje 3. i 5. mijenjaju se i glase:

„ – da su učenici škola za obrtnička zanimanja koja su deficitarna na području Općine Matulji, kao što su: CNC operater, slastičar, mesar, konobar, kuhar, zidar i limar,“

U istom članku u alineji 5. umjesto riječi „ dobro“ stavlja se riječ „uzorno“

U članku 9. stavku 3. dodaje se nova alineja 3. koja glasi:

„-učenici prvog razreda srednje škole kojisu u prethodne dvije školske godine (VII. i VIII. razred) ostvarili prosječni uspjeh u visini prosječne ocjene 4,00 te imaju uzorno vladanje“

Uistom članku postojeća alineja 3. mijenja se i glasi:

„-redovni učenici II., III., i IV. razreda srednje škole s uzornim vladanjem koji su u prethodnoj školskoj godini ostvarili uspjeh u visini prosječne ocjene 3,50 i više“

Članak 2.

Ova Odluka stupa na snagu osmog dana od objave u „Službenim novinama Primorsko – goranske županije“.

KLASA:602-01/16-01/15

URBROJ:2156-04-01-16-1

Matulji, 15. rujna 2016.

OPĆINSKO VIJEĆE OPĆINE MATULJI

Predsjednik Općinskog vijeća

Mladen Prenc, dr. med.